7de Laan maak stem dik vir renosters
JY LEES NOU 7de Laan maak stem dik vir renosters
Vandag, 22 September, is Wêreld-renosterdag en die akteurs van 7de Laan ondersteun dié dag.
“By 7de Laan het ons besluit dis tyd om saam te staan teen die euwel van renosterstroping. Ons akteurs het nie vir 'n oomblik gehuiwer om die Renoster DNS-projek, wat tans by Onderstepoort gedoen word, te steun toe hulle daaroor genader is nie,” lui ’n persverklaring wat deur 7de Laan uitgereik is.
Met dié projek – wat gesteun word deur SANparke, die Nasionale Vervolgingsgesag en die Groen Valke – word 'n sentrale rekord van elke renoster se DNS geskep. Dit sal ondersoekers onder meer help om horings aan spesifieke misdaadtonele te koppel en hulle in staat stel om stropers meer doeltreffend te vervolg.
Om te wys jy ondersteun ook Wêreld-renosterdag, gaan na dié skakel en laai 'n picbadge op jou profielfoto's op sosiale netwerke soos Facebook en Twitter